Wenche Lowzow

Wenche Bryn Lowsow () er ein norsk Høgre-politikar og tidlegare rektor ved Trosterud Skole. Ho har tidlegare vore medlem av Høgres sentralstyre, og i perioden 1977-1985 var ho stortingsrepresentant for Oslo.

Wenche Lowzow tok treårig lærarskuleeksamen frå Hamar (1958) og engelsk mellomfag ved Universitetet i Oslo (1962). Ho arbeidde som lærar ved Lakkegata skole 1958–1969 og som rektor ved Trosterud skole 1969–1977.

Lowzow var medlem av Oslo bystyre 1967–1971 og formannskapet 1971–1975. Ho var vararepresentant på Stortinget i perioden 1969–1977, før ho fekk fast plass og sat to periodar. Ho sat i Justiskomiteen i første periode og i Kirke- og undervisningskomiteen i andre periode på Stortinget.

Lowsow var den fyrste norske stortingsrepresentanten som stod fram som homofil. Dette fann stad på førstesida i Dagbladet i 1979.
Ho inngjekk partnarskap med Karen-Christine Friele i 1993.

Kjelder

Bakgrunnsstoff


Kategori:Stortingsrepresentantar 1977-1981
Kategori:Stortingsrepresentantar 1981-1985
Kategori:Stortingsrepresentantar frå Høgre
Kategori:Stortingsrepresentantar for Oslo